b'\n_START_ARTICLE_\nPape\xc5\xbe Evgen II.\n_START_SECTION_\n\xc5\xbdivljenjepis\n_START_PARAGRAPH_\nEvgen II. je izhajal iz plemi\xc5\xa1ke rodbine Savelli. Ponekod je omenjen njegov o\xc4\x8de po imenu Boemund; ve\xc4\x8dina pa ne navaja imena njegovega o\xc4\x8deta. _NEWLINE_Kralj Ludvik Pobo\xc5\xbeni je poslal svojega sina Lotarja, da bi po smrti Pashala I.  zagotovil mirno izvolitev kandidata ve\xc4\x8dinske, Frankom naklonjene stranke. Tako je bil izvoljen Evgen, nadduhovnik pri cerkvi Sv. Sabine na Aventinu v Rimu.\n_START_SECTION_\nSmrt in ocena\n_START_PARAGRAPH_\nPape\xc5\xbe Evgen II. je umrl v Rimu, 27. avgusta 827. Pokopan je v Baziliki svetega Petra v Vatikanu._NEWLINE_\xc2\xbbLiber Pontificalis\xc2\xab prekipeva pohvalnih besed; poveli\xc4\x8duje njegovo u\xc4\x8denost, zgovornost in pridnost; pobo\xc5\xbenost, poni\xc5\xbenost, radodarnost in razgledanost, kajti "vedno je iskal samo to, kar je ugajalo Kristusu".'